भाजपा महानगर कार्यालय में मंगलवार सुबह जिला कार्यकारिणी की बैठक हुई। बैठक में प्रदेश महामंत्री गजराज सिंह बिष्ट ने कहा कि केंद्र की उपलब्धियों को लेकर दो से 11 जून तक चलाए जाने वाले कार्यक्रम में सभी मंडल, बूथ और प्रकोष्ठ जिम्मेदारी निभाएं। इस मौके पर जिलाध्यक्ष शमशेर सिंह पुंडीर, सुदेश कंडवाल, अरुण मित्तल ने कार्यकर्ताओं से कहा कि निकाय और लोकसभा चुनाव पार्टी के लिए चुनौती हैं। ऐसे में अभी से तैयारी में जुट जाएं। इधर महानगर अध्यक्ष विनय गोयल की अध्यक्षता में भी दोपहर बाद बैठक हुई। बैठक में पार्टी के भारी कार्यक्रमों पर चर्चा की गई।